open-index/open-wikipedia-markdown huggingface dataset:
Infibulasjon

**Infibulasjon** er i moderne bruk en praksis med kirurgisk lukking av labia majora ved å sy dem sammen for å delvis lukke vagina, med bare et lite hull for at urin og menstruasjonsblod kan passere. Leggene er bundet sammen over natten for å muliggjøre at labia heler til en barriere. Prosedyren er vanligvis gjort på unge piker før puberteten, for å sørge for kyskhet. Det er vanligvis utført på samme tid som kvinnelig omskjæring (fjerning av klitoris). Labia minora er også ofte fjernet.

Infibulasjon blir brukt for å sørge for at unge kvinner er seksuelt inaktive, usannsynliggjør eller gjør umulig at man har samleie før man giftes bort og øker muligheten for at kvinnen er jomfru frem til giftemål.

Barrieren som oppstår på grunn av infibulasjon er vanligvis gjennomtrengt ved giftemål. Klarer ikke mannen å bryte seg gjennom, fjernes ofte hindringen kirurgisk.

Kvinnelig omskjæring blir ofte forvekslet med infibulasjon, men disse er adskilte metoder.

Begge metodene blir typisk utført uten bedøvelse, og under uhygieniske forhold, på barn som er for unge til veloverveid å samtykke. Noen har etter infibulasjon fått infeksjoner, alvorlig svekkede forplantningsevner og dødsfall.

Disse praksisene har blitt sterkt fordømt av andre kulturer, og har blitt beskrevet som barbariske og grusomme. I henhold til FNs «End Fistula Campaign» har denne spesifikke formen for kjønnslemlestelse ofte medført skade på organer, inkontinens, og obstetrisk fistel.

Historisk sett har infibulasjon også henvist til sammensying av mesteparten av forhuden på det mannlige kjønnsorgan. Dette ble utført på slaver i antikkens Roma for å garantere kyskhet, såvel som frivillig i noen kulturer. Der man ikke fjernet vev, hadde det til hensikt å forhindre samleie, men ikke masturbasjon. Bruk av ordet *infibulasjon* har i nyere tid også blitt anvendt for å vise til den mer alvorlige afrikanske praksisen. Tradisjonelt sett ble den afrikanske praksisen kalt *[[faroisk omskjæring]]*, og er formelt sett ikke infibulasjon.

## Referanser


## Litteratur
* Ali, Ayaan Hirsi (2007): *Infidel*, Free Press, ISBN 978-0-7432-8968-9. s. 112-113, 143
* Pieters, Guy og  Lowenfels, Albert B. (April 1977): «Infibulation in the Horn of Africa» i: *New York State Journal of Medicine*, Volume 77, Number 6, s. 729-731

## Se også
* Kjønnslemlestelse
* Kyskhetsbelte

## Eksterne lenker
* Svenska Amnestys nettsider om kvinnelig omskjæring
* «Female genital mutilation», WHO
Folkebladet (andre betydninger)

*Folkebladet, lokalavis grunnlagt i 1965
*Folkebladet (1831-1833), politisk tidsskrift redigert av Henrik Wergeland
*Folkebladet (1880-1921), Illustrert ukeblad grunnlagt av Albert Cammermeyer i 1880
*Folkebladet (anarkistorgan), organ for Føderasjonen av anarkister og frihetlige sosialister
*Folkebladet (1877-1951) organ for Lutheran Free Church
Mark Woodforde

**Mark Woodforde** (født 23. september 1965 i Adelaide i Australia) er en tidligere profesjonell tennisspiller.

Woodforde ble profesjonell i 1984 og han vant tolv Grand Slam-turneringer i double, seks i Wimbledon, tre US Open to Australian Open og en French Open. Elleve titler vant han sammen med landsmannen Todd Woodbridge og US Open i 1989 sammen med John McEnroe. Han var ranket som verdens beste  doublespiller første gang i november 1992, han vant totalt 67 doubleturneringer hvorav 61 sammen med Woodbridge. De ble kåret til årets beste doublepar fire ganger. 
  
29. juli 1996 ble han olympisk mester i double, sammen med Todd Woodbridge vant han OL-finalen i Atlanta, de beseiret det britiske paret Neil Broad / Tim Henman med 6-4, 6-4, 6-2. Fire år senere, i Sommer-OL 2000 i Sydney vant han en olympisk sølvmedalje i double sammen med Woodbridge.

## OL-medaljer
* 1996  Atlanta -  **Gull** i tennis, double menn  Australia 
* 2000  Sydney -  Sølv i tennis, double menn  Australia

## Grand Slam-titler
*  **[[Australian Open]]:**
** Double herrer – 1992 (sammen med Todd Woodbridge)
** Mixeddouble – 1992 (sammen med Nicole Provis)
** Mixeddouble – 1996 (sammen med Nicole Provis)
** Double herrer – 1997 (sammen med Todd Woodbridge)
*  **[[French Open]]:**
** Mixeddouble – 1992 (sammen med Arantxa Sánchez Vicario)
** Double herrer – 2000 (sammen med Todd Woodbridge)
*  **[[Wimbledon (tennis)|Wimbledon]]:**
** Double herrer – 1993 (sammen med Todd Woodbridge)
** Mixeddouble – 1993 (sammen med Martina Navrátilová)
** Double herrer – 1994 (sammen med Todd Woodbridge)
** Double herrer – 1995 (sammen med Todd Woodbridge)
** Double herrer – 1996 (sammen med Todd Woodbridge)
** Double herrer – 1997 (sammen med Todd Woodbridge)
** Double herrer – 2000 (sammen med Todd Woodbridge)
*  **[[US Open (tennis)|US Open]]:**
** Double herrer – 1989 (sammen med John McEnroe)
** Mixeddouble – 1992 (sammen med Nicole Provis)
** Double herrer – 1995 (sammen med Todd Woodbridge)
** Double herrer – 1996 (sammen med Todd Woodbridge)

## Referanser


## Eksterne lenker
*
Sant Gervasi

**Sant Gervasi** (eller **Sant Gervasi de Cassoles**) er en bydel i Barcelona, i distriktet Sarrià-Sant Gervasi. Det var tidligere en kommune, og ble innlemma i Barcelona i 1897. Sant Gervasi ligger mellom Sarrià, Les Corts, Gràcia, Horta og Sant Cugat del Vallès.

Navnet Sant Gervasi kommer av en kirke fra år 987.
Lord Mayor of London

**Lord Mayor of London** er et embete i City of London. Embetsinnehaveren er overborgermester i London og øverste sjef for City of London Corporation. Posisjonen gir forrang foran andre – bortsett fra den sittende monark – og medfører visse fullmakter, rettigheter og privilegier. 

Hvert år gjennomføres det valg til embetet ved månedsskiftet september/oktober, og den nyvalgte Lord Mayor tiltrer i november. På tiltredelsesdagen avholdes seremonien *[[Lord Mayor's Show]]* med en prosesjon fra City til rettsbygningen Royal Courts of Justice, som ligger på The Strand. Der sverger borgermesteren en troskapsed til monarken i nærvær av dommerne fra High Court of Justice. 

Embetet er primært seremonielt og sosialt, med promotering av London som forretningsby i utlandet som en av de viktigste oppgavene. Lord Mayor er også *[[ex officio]]* kansler ved London City University. 

For perioden 2022/2023 er Nicholas Lyons valgt som den 694. overborgermesteren i London.

## Se også
* Liste over Lord Mayors of London

## Eksterne lenker
* 
* «History of the Lord Mayoralty» (engelsk)
Hal

**Hal** er et band fra Irland, som ble startet i 2003. Det består av brødrene Dave Allen (vokal/gitar) og Paul Allen (vokal/bass), Stephen O'Brien (keyboard/gitar/vokal) og Steve Hogan (trommer).

## Biografi
HAL ble signert av Rough Trade Records som en følge av en budrunde mellom flere store plateselskaper.

Bandets første singel «Worry About the Wind» ble sluppet i 2004. Den ble godt mottatt i media.

Etter en kort turné i England, Irland, Europa og Japan, gikk bandet tilbake til studio mot slutten av 2005.
## Diskografi
### Album
**HAL* (2005)
**Down In The Valley* (EP) (2012)
**The Time, The Hour* (2012)

### Singler
**Worry About The Wind* (26. april 2004)
**What A Lovely Dance* (24. januar 2005)
**Play The Hits* (11. april -2005)
**Don't Come Running/I Sat Down* (15. august 2005)

## Eksterne lenker
* 
* 
* Offisiell Myspace-side
Dario Šimić

**Dario Šimić** (født 12. november 1975 i Zagreb) er en tidligere kroatisk fotballspiller som sist spilte for Dinamo Zagreb i 2010. Han har tidligere spilt for AC Milan. Han blir kalt for 'pitbullen', på grunn av hans aggressive og kompromissløse spillestil. Forsvarspilleren Dario Šimić har flest kamper for , med 100 kamper.

## Eksterne lenker
* 
* 
* Profil på acmilan.com
* Profil på becomeacroatianfan.com
Cristian Brocchi

**Christian Brocchi** (født 30. januar 1976 i Milano) er en italiensk fotballspiller som spiller på midtbanen for SS Lazio i Serie A.

Brocchi har én landskamp for . Den kom mot  i en treningskamp 15. november 2006.

Den 28. august 2008 ble det klart at Brocchi hadde signert en tre års avtale med SS Lazio. Han kostet hovedstads-klubben 2,7 millioner euro.

## Referanser


## Eksterne lenker
*
Såkornfond

Et **såkornfond** er et fond av typen private equity som går inn med mindre investeringsbeløp i svært tidlige faser i et selskap, typisk teknologiselskaper, gjerne før selskapet har omsetning eller det er bevist om teknologien vil fungere. Et såkornfond vil ofte ha et mer langsiktig tidsperspektiv og være villig til å ta en høyere risiko enn et vanlig venturefond. 

## Såkornfond i Norge
På grunn av den høye risikoprofilen, har det i  Norge vært vanlig at private investorer i såkornfond har en risikoavlastning i form av et offentlig bidrag i fondet. De største nasjonale såkornfondene i Norge er: Startfondet (lukket), SåkorninVest (Stavanger), ProVenture (Trondheim), Alliance Venture (Oslo), Sarsia Seed (Bergen). En annen aktør som fungerer som en markedsplass for selskap som søker kapital er stiftelsen Seed Forum. 

## Se også
* Pollenkapital
Hilary Benn

**Hilary James Wedgwood Benn** (født 1953) er en britisk politiker som er parlamentsrepresentant for Labour. I parlamentet har han representert valgkretsen *[[Leeds]] Central* siden 1999.

Han var utviklingsminister i perioden 2003–2007 og Storbritannias miljø- og jordbruksminister (*Secretary of State for Environment, Food and Rural Affairs*) fra 2007 til 2010.

Benn er fjerde generasjons politiker. Hans far, Tony Benn, var en veteran på partiets venstrefløy.

## Referanser


## Eksterne lenker
* 
* 
* 
*
Norsk institutt for by- og regionforskning

**Norsk institutt for by- og regionforskning** (**NIBR**) er et norsk statlig forskningsinstitutt som driver forskning og utredningsarbeid innen offentlig forvaltning, styring og demokrati, samfunnsplanlegging, velferd og levekår og regional analyse. Instituttet har rundt 60 forskere.

NIBR ble etablert av Norges Teknisk-Naturvitenskapelige Forskningsråd i 1967. I 1986 ble instituttet en selvstendig stiftelse. NIBR får sin basisbevilgning over Miljødepartementets budsjettpost til miljøvernforskning (sammen med Norsk institutt for vannforskning, NILU, NINA og Bioforsk). Det omfatter instituttets grunnbevilgning og innsats i avtalte programmer.

Siden 1. januar 2016 er NIBR en del av Senter for velferds- og arbeidslivsforskning ved Høgskolen i Oslo og Akershus, fra 2018 Oslomet – storbyuniversitetet. Internt på Oslomet er det også omtalt som *By- og regionforskningsinstituttet*. Det er tilknyttet CIENS.

## Referanser


## Eksterne lenker
* Hjemmeside
Suplex

**Suplex** er et vanlig wrestlingangrep, et sterkt løfteknep som omtrent alle wrestlere bruker.
Det er mange måter å gjøre suplekser på, men oftest blir de gjort bakfra.
Man tar tak rundt motstanderen og løfter ham/henne høyt og lar seg selv falle bakover.
Blir det gjort bakfra, fører det til at motstanderen lander på ryggen.
Omar Heide Midtsæter

**Omar Heide Midtsæter** (født 7. juli 1920 i Bergen, død 18. november 1990) var en norsk jazzmusiker (trommer) og -skribent.

Han spilte på utgivelser med Per Borthens orkester (1968, 1976), og med Ben Webster, på EP-platen *Scandinavian Days, vol. 1* fra Moldejazz (Rarities, 1969). Han var første leder av Norsk Jazzforbund (1953), og i hjembyen var han leder for Oslo Jazz Circle en tid.  Han var jazzjournalist i *[[VG]]*, for Det Nye, og mottok Molderosen (1971) blant annet for dette.

## Referanser


## Eksterne lenker
*
Sykloalkan

**Sykloalkaner** eller **naftener** er en gruppe organiske forbindelser hvor karbonatomene danner en eller flere ringer.  Den generelle formelen er CnH2n når de består av en ring.  Navnet er gitt på samme måte som for alkaner med forstavelsen *syklo-* foran.  En sykloalkan skiller seg fra aromatene ved at den ikke består av dobbeltbindinger.

Stabiliteten på sykloalkanene avhenger av størrelsen på molekylet.  Syklopropan og syklobutan er ustabile, mens syklopentan og sykloheksan er stabile kjemiske forbindelser.

## Forekomster
Flere hormoner og kjemikalier, herunder testosteron, østrogen og kolesterol har sykloalkanstruktur.  Det er også vanlig med sykloalkaner i bensin, diesel og parafin.
Sam Jones III

**Samuel L. Jones III** (født 29. april, 1983 i Boston i Massachusetts) er en amerikansk skuespiller. Han spilte rollen som Pete i TV-serien *[[Smallville]]* fra sesong 1 til sesong 3. Han har vært gjest i *[[7th Heaven]]*. Sam Jones III kommer tilbake til *Smallville* som gjest i episode «Hero» i sesong 7.

## Trivia
Sams far (Sam Jones II) var basketball spiller for The Boston Celtics (1960). En av de største noensinne.

## Filmer
**TV-Serier**
* *[[Bones]]* (2007) (Tyler Neville)
* *[[7th Heaven]]* (2006) (Alex)
* *[[ER]]* (2005–2008) (Chaz Pratt)
* *[[E! News Daily]]* (2004) (seg selv)
* * (2004) (Pete Ross)
* *The Practice* (2003) (Troy Ezekiel)
* *The Nightmare Room* (2002) (Russell)
* *Smallville* (2001–2003) (Pete Ross)
* ** (2000–2001) (James Moore)
* *Pacifig Blue* (2000) (Ricky Davis)
* *Judging Amy* (1999) (Robert Chetwind)
* ** (1999) (Earvin Macig)
* *Saved By The Bell: The New Class* (1999) (Jeff)
* *NYPD Blue'' (1999) (Jerome Banks)

## Eksterne lenker
*
Annette O’Toole

**Annette O'Toole** (født **Annette Toole**; 1952)  er en amerikansk skuespiller. Hun har spilt Lana Lang i *[[Superman III]]* og hun spiller Martha Kent i TV-serien *[[Smallville]]*.

## Filmografi
* *[[My Three Sons]]* (1960)
* *[[The Virginian (TV-serie)|The Virginian]]* (1962)
* *[[Gunsmoke]]* (1955)
* *[[The Partridge Family]]* (1970)
* *[[48 timer]]* (1982)
* *[[Cat People (1982)|Cat People]]* (1982)
* *[[Superman III]]* (1983)
* *[[IT]]* (1990)
* *[[Nash Bridges]]* (1996 - 2001)
* *[[Privat Praksis]]* (2007 - 2013)
* *[[Halt and Catch Fire]]* (2014 - 2017)
* *[[22.11.63]]* (2016)

## Referanser


## Eksterne lenker
*
John Schneider

**John Richard Schneider III** (født 1960) er en amerikansk skuespiller, blant annet kjent for å spille Bo Duke i TV-serien *[[Dukes of Hazzard]]*. Han har også spilt Jonathan Kent, faren til Clark Kent, i TV-serien *[[Smallville]]*.

## Kontroverser
21. desember 2023 publiserte Schneider en kommentar (senere slettet) på X (tidligere kjent som Twitter), der han offentlig oppfordret til henrettelsen av president Joe Biden og hans sønn, Hunter Biden. Som svar på en tweet fra president Biden svarte Schneider: «Hr. President, jeg tror du er skyldig i forræderi og bør henges offentlig. Sønnen din også. Din respons er..?"». Kommentaren ble møtt med kritikk, og U.S. Secret Service åpnet en etterforskning av uttalelsen.

## Referanser


## Eksterne lenker
* 
* 
* 
*
John Glover

**John Glover** (født 1944) er en amerikansk skuespiller. Han er kanskje best kjent for en rekke roller som «skurk» i film og tv. Blant annet spiller han Lionel Luthor i tv-serien Smallville.

## Referanser


## Eksterne lenker
* 
*
Jō

En **jō** (杖:じょう?) er en ca. 1,28 meter lang trestav, som blir brukt i en del japanske kampsporter, blant annet Aikido.

## Eksterne lenker
*
Chris Sommerset

**Chris Sommerset** (født 1870, død ?), er en tegneseriefigur fra bladet *[[Fantomet]]*. Han var sønn av det syttende Fantomet og hans ungdomskjærlighet, piratdronningen Kate Sommerset. 

## Biografi
Chris Sommerset ble født utenfor ekteskapet og er omtalt som det syttende Fantomets «uekte sønn». Som niåring blir han sendt på internatskole i London, men trives ikke her. I 1889 har Chris rømt fra skolen og England og er blitt pirat sammen med Singh-piratene. Det syttende Fantomet drar straks etter sin eldste sønn når han får vite dette. Samme år ser Chris det syttende Fantomet bli drept. Chris Sommersets bror, det attende Fantomet avlegger eden og sverger hevn for sin far. Det blir Kate Sommerset som fullfører hevnen. I denne historien blir Chris lenket til rullestol etter tortur.

I London vinteren 1889&ndash;1890 er Chris sammen med den noe eldre mørkhudete Anna. Anna mønstret på piratdronningen Kate Sommersets skip Crimson Corsair i sin ungdom, og Chris ble kjent med henne gjennom sin mor. Sammen klarer Anna og Chris og helbrede Chris slik at han igjen kunne gå. I 1890 gifter de seg, og året etter blir det attende Fantomets nevø født. Han får navnet Kit (Christoffer) Sommerset.

I 1891 er det attende Fantomet i London hos Chris og Anna. De blir innblandet i en massemordsak kalt «Tunnelbanemordene».

## Liste over historier med Chris Sommerset

## Kilder
*«Det syttende Fantomet», fra Fantomet.org
**[[Fantomet]]* 13/2007, «Sjefen svarer» s.72&ndash;73.
Jens Arne Molvær

**Jens Arne Molvær** (født 16. desember 1940 i Langevåg, død 10. oktober 2023) var en norsk jazzmusiker (klarinett og saksofon).

Han var i Oddvar Ask kvartett (Stavanger, 1966-69), Storyville Jazz Clubs storband (Molde, 1969-72), før han etablerte Ytre Suløens Jassensemble på hjemstedet (1973-87, 1992-). Han ga ut egen plate (1998), og spilte med blant andre Bjørn Klakegg og Konrad Kaspersen. Videre medvirket han på utgivelse med Frøydis Walstad Sagen og plateprodusert for Blue Horn Jazzband (*With a heart of full rhythm*, 2002).

Jazzmusiker Nils Petter Molvær er hans sønn og han var rektor ved Sula kulturskole (2002–2007).

## Utgivelser
* *September song* (Hot Club Records, 1998). Med musikerne Steinar Raknes, Nils Petter Molvær, Håkon Mjåset Johansen og Håvard Wiik.

## Utmerkelser
* Sunnmørspostens kulturpris 1995
* Molderosen 1999

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Johan Sjöberg

**Johan Sjöberg** (født 14. november 1980) er en svensk fotballspiller som spiller i IF Elfsborg. Han har (pr. 7. juli 2008) spilt 154 seriekamper og skåret 2 mål. Siste halvdel av 2007-sesongen var han utleid til Fredrikstad FK.

Han har flere kamper på aldersbestemte landslag.
## Eksterne lenker
*
The Bedlam in Goliath

***The Bedlam in Goliath*** er The Mars Voltas fjerde studioalbum, utgitt 29. januar 2008. Sangen «Rapid Fire Tollbooth» som opprinnelig var med i Omar Rodriguez-Lopez sitt soloalbum *[[Se Dice Bisonte, No Bùfalo]]* er gjenarbeidet til dette albumet under det nye navnet «Goliath». Den ville opprinnelig bli albumets første singel, men i stedet valgte bandet å ha «Wax Simulacra» som den første singelen. Albumet er produsert av Omar Rodriguez-Lopez selv og mikset av Rich Costey.

Tidlig i 2007 fikk bandet også Thomas Pridgen som den nye, permanente trommeslageren, som spiller trommer på albumet.

## Sporliste
# «Aberinkula»
# «Metatron»
# «Ilyena»
# «Wax Simulacra»
# «Goliath»
# «Tourniquet Man»
# «Cavalettas»
# «Agadez»
# «Askepios»
# «Ouroboros»
# «Soothsayer»
# «Conjugal Burns»

## Medvirkende

* Omar Rodriguez-Lopez – produksjon, gitar
* Cedric Bixler-Zavala – vokal
* Thomas Pridgen – trommer
* Isaiah Ikey Owens – keyboard
* Juan Alderete – bass
* Marcel Rodriguez-Lopez – perkusjon
* Paul Hinojos – lydmanipulasjon, gitar
* Adrian Terrazas-Gonzales – fløyte, saksofon, bassklarinett

## Eksterne lenker
* 
*  Mars Volta To Release 'The Record That Did Not Want To Be Born' 
*  Musikkvideoer til albumet på themarsvolta.com
Tani Stafsula

**Dritan «Tani» Stafsula** (født 16. juli 1981 i Tirana, Albania) er en finsk/albansk fotballspiller som tidligere har spilt for Bodø/Glimt. Tidligere har han spilt for AC Oulu i 2003, og etter det i den finske klubben AC Allianssi fra 2004 til 2005.

Tani Stafsula kom til Bodø/Glimt før 2006 sesongen fra finske AC Allianssi. Han var mye inn og ut av førstelaget siden han konkurrerte om plassen med Stig Arild Råket og Roy Miller. Etter halvspilt sesong kom Trond Olsen tilbake til Glimt fra Lillestrøm og Stafsula ble for alvor skjøvet ut av førstelaget. Stafsulas to første mål for Glimts A-lag kom i cupens 1. runde mot Steigen 10. mai 2006.

I 2007-sesongen var Tani Stafsula leid ut til den finske fotballklubben AC Oulu. Han var imidlertid satt ut av spill store deler av sesongen grunnet et virus som angrep balansenerven hans. Han spilte 18 kamper fra start og scoret tre mål i en sesong som endte med nedrykk for AC Oulu.

Stafsula har returnert til Bodø/Glimt foran 2008-sesongen, men ble etterhvert fristilt fra kontrakten med Bodø/Glimt den 18. juni 2008.

## Referanser


## Eksterne lenker
*
Guardamar del Segura

**Guardamar del Segura** (også kjent som Guardamar) er en kommune i provinsen Alicante, i den administrative enheten Valencia (i Spania). Byen ligger sørvest for Alicante, like sør for Elche, like nord for Torrevieja og øst for Rojales (som tidligere var en del av kommunen). Kommunens innbyggertall er 15&nbsp;951 (INE 2008).

Som navnet på kommunen tilsier, renner elven Segura gjennom den. På begynnelsen av 1900-tallet ble det plantet en pinjeskog ved i byen, for å verne byen fra sanden som kom fra elven etter avskoging i innlandet, og som begrov husene og gatene i Guardamar del Segura. Pinjetrærne bandt opp sand og jord, og fungerer den dag i dag som et sandskjold for byen, som ligger helt ned til Middelhavet.

## Geografi

### Strender
Guardamar har en 12 km lang kystlinje hvor man mellom elven Segura og nordenden av kommunen finner nudiststranden Los Tusales. Deretter er navnet på strendene sørover mot Torrevieja Los Viveros, La Babilonia, La Playa Centro, La Roqueta, La Moncayo, Del Campo og Las Ortigas (sistnevnte ender inne i kommunegrensen for Torrevieja).

Mange mener strendene i Guardamar er de fineste og reneste i Alicante-området.

### Pinjeskogen
En skog på 840 hektar ble plantet for å hindre sand som kom over havet, fra å skape problemer for bosettingen. Sanden var i ferd med å begrave byen da byingeniør Mira y Botella igangsatte et skogplantingsprosjekt på slutten av 1920-tallet. Skogen består i hovedsak av furutrær, pinjetrær, eukalyptustrær, aloe vera-planter, busker og palmer. Den kalles på folkemunne La Piñada, og er Guardamar del Seguras største rekreasjonsområde, med flotte veier og turstier. Skogen ble besluttet plantet på 1920-tallet, og det tok ti år å fullføre den. Den bærer navnet Alfonos XIII-parken, og går fra havnen til Parque Reina Sofia i sentrum av byen. Parque Reina Sofia er en grønn lunge i byen, med springvann, dyr og fugleliv, samt benker og utesecene. Den ble etablert i 1991.

## Norsk tilknytning

Det er en stor fast norsk bosetning i området Guardamar del Segura. Mange bor i urbanisasjonene Los Estanos, El Eden, El Moncayo og El Raso. Andre byer og kommuner i nærområdet med mange norske innbyggere er: Torrevieja, Orihuela, Orihuela Costa og Rojales. 

I Ciudad Quesada (i Rojales) er det en norsk skole som har et fullverdig undervisningstilbud for barne- og ungdomsskole, samt videregående skole.

I nabokommunen Torrevieja er det norsk sjømannskirke, La Iglesia de Prinsesse Martha Louise, som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 

De norske konsulatene i Torrevieja og Benidorm ble avviklet i 2019, fra da av har nordmenn i området brukt det nye Generalkonsulatet i Alicante.

## Referanser


## Eksterne lenker
* 
* Den norske skolen i Rojales(Ciduad Quesada)
Bokbåten «Epos»

**Bokbåten «Epos»** var et flytende bibliotek som besøkte mindre steder i fylkene Hordaland, Sogn og Fjordane og Møre og Romsdal.

Bokbåttjenesten startet i 1959 og ble de første årene drevet fra forskjellige båter. Verdens første spesialbygde bokbåt, Epos, ble satt i drift i 1963. Epos ble bygd ved Fjellstrand AS på Oma. Skipet er 25,56 meter langt og 6,3 meter bredt.

Fra 2022 fungerte Epos videre som flytende litteraturbåt drevet av stiftelsen Litteraturbåten Epos, som overtok fartøyet for 2,5 millioner kroner. Som verdens første spesialbygde, flytende bibliotek er det vernet av Riksantikvaren, og får derfor støtte til vedlikehold. Båten har plass til hundre mennesker, og under nattjazz i Bergen tjente den som internbar for frivillige og artister.  Våren 2025 førte gjeld på 2,3 millioner til vedtak om å legge båten ut for salg og si opp daglig leder. Dette ble likevel satt på vent, takket være en anonym gave i juni 2025 på &nbsp;kroner. I årene 2022–2025 besøkte båten 44 kommuner på Vestlandet.    

## Bokbåttjenesten 1959–2020
Bibliotekdriften ble finansiert og drevet i samarbeid mellom fylkesbiblioteka i de respektive tre fylkene. I 2007 hadde bokbåten 130 driftsdager fordelt på de tre fylkene. Bokbåten kom to ganger i året til mindre grender og bygder langs fjordene og på øyene på Vestlandet. Totale utlån beløp seg til .

Vanligvis hadde bokbåten med cirka  bind til utlån. I tillegg hadde en kontaktperson på hvert bokbåtstopp en eller flere kasser med bøker som kunne byttes hver gang bokbåten kom.

I dag er «Epos» eid av Vinnes Skyssbåtservice AS. Båten ble leid inn som bokbåt i høst- og vintersesongen, og fungerer ellers som turistbåt.

Med på turene var også et kulturprogram retta mot barn. Dette var ofte musikere, forfattere, dukketeater eller barneteater, og kunne være eneste form for levende kultur på steder der bokbåten la til.

I juni 2019 avsluttet Møre og Romsdal fylke sin bokbåttjeneste. I juni 2020 vedtok Vestland fylkesting å avslutte bokbåttjenesten i fylket.

## Fra 2021
Høsten 2021 gikk 28&nbsp;kommuner sammen om å sikre videre drift av bokbåten ut året, med sikte på å få i stand en ordning som kunne sikre permanent drift. Dette initiativet ble støttet av Stiftelsen Fritt Ord med 400&nbsp;000 kroner. Deretter ble det opprettet en prosjektorganisasjon for å etablere et nytt, permanent bokbåttilbud med «Epos» som bærebjelken.

I februar 2022 besluttet Fritt Ord å bevilge tre millioner kroner, fordelt på tre år, til videre drift av bokbåten «Epos».

## Referanser


## Eksterne lenker
* 
*
Deichman (andre betydninger)

**Deichman** kan vise til:
*Deichman bibliotek i Oslo, et av de eldste bibliotekene i Norge
* Bartholomæus Deichman, dansk-norsk biskop
*Carl Deichman, dansk verkseier,  kanselliråd og mesén.

## Se også
*Deichmans gate
Bjøllåga

**Bjøllåga** (lulesamisk: *Biellok*) er ei elv i Rana og Saltdal kommuner i Nordland. Mesteparten av elva ligger i Saltfjellet-Svartisen nasjonalpark. Elva har sitt utspring i Nordre Bjøllåvatnet, renner videre til Søre Bjøllåvatnet og renner videre nedeover Bjøllådalen. Den har sitt utløp i Ranelva ved Bjøllånes i Dunderlandsdalen.

## Referanser
Tremulant EP

***Tremulant EP*** er den første utgivelsen fra progressiv rock-bandet The Mars Volta.

Den består av tre sanger som har et veldig progressivt preg i forhold til bandet At the Drive-in, som var Cedric Bixler-Zavala og Omar Rodriguez-Lopez sitt forrige band.

Baklengsvokalen på slutten av sangen «Eunuch Provocateur» fra *Tremulant* EP'n, er fra barnesangen «Itsy Bitsy Spider» («Lille Petter Edderkopp»). I tillegg kan man høre «did mommy or daddy ever have to spank you?» baklengs i samme sang. Disse klippene kommer fra en gammel vinyl bandet hadde som inneholdt barnesanger. Annen nevneverdig tekst fra sangen er linjen «dethroned by the comatorium, de-loused by the comatorium», som forutsier bandets neste utgivelse og første LP, *[[De-Loused in the Comatorium]]*.

## Sporliste

#«Cut That City» (5:44)
#«Concertina» (4:54)
#«Eunuch Provocateur» (8:48)

## Produksjon

* Spilt inn i Long Beach, California fra oktober til desember 2001.
* Produsert av Alex Newport og The Mars Volta.
* Design og layout av Sonny Kay og Omar Rodriguez-Lopez.

## Medvirkende
* Omar Rodriguez-Lopez – gitar
* Cedric Bixler-Zavala – vokal
* Isaiah Ikey Owens – keyboard
* Jeremy Ward – lydmanipulasjon
* Jon Theodore – trommer
* Eva Gardner – bass

## Eksterne lenker
*
Stormdalsåga

**Stormdalsåga** er et vassdrag i Stormdalen i Rana kommune på Helgeland i Nordland. 

Stormdalsåga tar opp i seg Bergslåttåga ved søndre Stormdalen gård og møter Tespa ved den nedlagte Bredek fjellgård før den munner ut i Ranelva ved Storvoll i Dunderlandsdalen. Deler av elva ligger i Saltfjellet-Svartisen nasjonalpark.
Fylkesvei 1720

**Fylkesvei 1720** går mellom Mauset og Åsettajet i Ringsaker kommune.

Frem til 2019 hadde veien betegnelsen fylkesvei 53 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*
Magnus Haraldsson (1135)

:*for kongen med samme navn som levde 1048–1069, se [[Magnus II]]

*'Magnus Haraldsson*' ([[Norrønt (språk)|norrønt]]: *Magnús Haraldssun*) (født ca. 1135, død [[1145]]) var yngste sønn av [[Harald Gille]] og en ikke navngitt frille. Harald hadde også sønnene [[Øystein Haraldsson|Øystein]], [[Sigurd Munn|Sigurd]] og [[Inge Krokrygg|Inge]], som alle ble konger.

Magnus ble oppfostret hos stormannen *Kyrping-Orm* i [[Sunnhordland]]. Han ble ikke tatt til konge ved farens død i desember [[1136]], men ble regnet med da Øystein fikk samkongerett i [[1142]]. Magnus var dårlig til beins, og døde «sottedød», det vil si av sykdom, ca. 10 år gammel. Hans tre år som mindreårig medkonge regnes ikke med i [[Liste over Norges monarker|kongerekken]].
[[Skald|Skalden]] [[Einar Skulason]] diktet et [[Skaldekvad|kvad]] om de fire brødrene:
<poem>
*Gull til menn gir Øystein,*
*egge til kamp gjør Sigurd.*
*Inge lar våpen synge,*
*skape fred gjør Magnus.*
</poem>

== Referanser ==
<references />

== Litteratur ==
*Snorre Sturlasson, [[Haraldssønnenes saga]]. I: *Norges Kongesagaer'', oversatt av Anne Holtsmark. Gyldendal, Oslo 1979
Papper

**Papper** er en øy som ligger nordvest i Hvaler kommune i Østfold.

Øya har i 2025 rundt 80 fastboende og en betydelig hyttebebyggelse. Veien som knytter Papper til Vesterøy er Papperveien, som går via bru over Hvalsundet og ender i Bukta.

Bukta har i mange år vært båthavn og handelssted med butikk, bensinpumpe, kiosk og en liten pub. I 2025 er det ingen aktivitet i Bukta.

Papperhavn ligger på Vesterøy rett syd for Papper.

«Fredagshølet» ligger i utkanten av Papperøyene, i en bukt på den nest største øyen Seilø. Dette er et svært kjent sted for båtfolk som skal finne le for natten. Her kan båten ligge lunt og samtidig er det kort vei til marinaen i Papper. Dette er et kjekt sted å ligge om man f.eks. er på vei til Sverige.

Fra Papper kan man farte en liten tur over til de velkjente Søsterøyene, som sies å være svært gamle vulkanøyer. Det er en grotte på Nordre Søster som det går an å svømme inn i for deretter å ende opp på toppen av øyen.

## Kilder
* Kart over Papper fra Kartverket
* Areal, befolkning, høyeste funkt fra Store norske leksikon
* Hvalerkommune sin hjemmeside
* Beskrivelse av Vesterøy fra Store norske leksikon
* Artikkel om Hvalsundet i Fredrikstad blad
* Oppslag om Bukta i Fredrikstad blad
* Papperhavn beskrevet i Velihavn
David Penney

**David Mark Penney** (født 17. august 1964 i Wakefield, West Yorkshire, England) er en tidligere engelsk fotballspiller som spilte for fire engelske og to walisiske fotballklubber i årene 1984 til 2002. Han har også vært manager for fire engelske fotballklubber, og han er nå manager for Bristol Rovers i Football League Two.

## Meritter
### Spiller
* Rykket opp til 2. divisjon med Derby i 1985/86-sesongen.
* Vant 2. divisjon og rykket opp til 1. divisjon med Derby i 1986/87-sesongen.
 
### Manager
* Rykket opp til 3. divisjon med Doncaster etter å ha vunnet playoff-finalen i Conference National i 2002/03-sesongen.
* Vant 3. divisjon og rykket opp til League One med Doncaster i 2003/04-sesongen.

## Referanser


## Kilder
* Mortimer, Gerald (2004): *The Who´s Who of DERBY COUNTY* (side 145). Breedon Books Publishing, Derby. ISBN 0-7553-1311-9

## Eksterne lenker
*
Ford Cologne V6 (motor)

**Ford Cologne V6**, også kalt **Ford Taunus V6** var en V6-motor bygget av Ford Motor Company i Köln, Tyskland, derav navnet. Den hadde mange likheter med Ford Taunus V4 motoren.
Zeja (elv)

**Zeja** (russisk: Зе́я; mandsju: *Jingkiri bira*) er ei elv i Amur oblast i Russland. Den er ei venstre sideelv til Amur, og er 1242&nbsp;km lang, med et nedbørfelt på 233&nbsp;000&nbsp;km². Den starter i fjellkjeden Tokijskij Stanovik, som er en del av Stanovojfjellene. Zeja renner gjennom Zeja-reservoaret, og munner ut i Amur nær Blagovesjtsjensk.

De viktigste sideelvene er Tok, Mulmuga, Brjanta, Giljuj og Urkan fra høyre, og Kupuri, Agri, Dep, Selemdzja og Tom fra venstre.

Elven fryser til i november og er islagt til vårløsningen i mai. Langs Zeja finner man flere gode elvehavner, blant dem Zeja, Svobodnyj og Blagovesjtsjensk.
Henry Venn (1796–1873)

**Henry Venn** (født 10. februar 1796 Clapham i England, død 13. januar 1873 i Mortlake i Surrey) var en engelsk anglikansk prest, misjonærlærer og misjonsstrateg, kjent både som abolisjonist (bekjemer av negerslaveriet) og som misjonsteoretiker. 

## Liv og virke
### Bakgrunn
Henry Venn var sønn av John Venn (1750–1813), anglikansk prest og rektor for Clapham, og sønnesønn av Henry Venn. Han matrikulerte seg ved Queens' College ved Universitetet i Cambridge i 1814, tok din B.A. dom nittende wrangler i 1818, og ble valgt til *Fellow* ved sitt college i januar 1819. Han tok gradene M.A. i 1821 og B.D. i 1828.

### Prest
Han ble ordinert til diakon ved Ely i 1819, og til prest i 1820. Han overtok etterpå som *curate* av menigheten i St Dunstan-in-the-West. Han virket der i fire år. 

Så returnerte han til Cambridge i 1824, og der var han lektor og senere tutor. Han var proctor i 1825, og så for en kortere tid sogar lektor ved Great St Mary's. I 1826 ble han utnevnt av en nær venn av familien, ved navn Wilberforce, til Drypool i Kingston upon Hull. Habn frasa seg sitt *fellowship* i 1829 da han giftet seg. I 1834 tok han i mot tilbudet om å residere i St John's i Holloway, fra Daniel Wilson som da var *vicar* for St Mary's Church i Islington, og der ble han i tolv år. Han ble ytnevnt til prebendary ved St Paul's Cathedral i 1846.

Han var honorær sekretær 1841 til sin død av det protestantiske britiske Church Missionary Society som ble grunnlagt av blant annet hans egen far, John Venn (1750–1813). 

Han avsluttet sitt virke ved St John's i 1846 for å engasjere seg fulltid for misjonen.  

### Slaverimotstander
Henry Venn inntok en kritisk posisjon mot slaveriet og går som en av de hovedansvarlige for avskaffelsen av den britiske transtatlantiske slavehandel. Der var en enspontet for de såkalte Clapham Saints (eller *The Clapham Sect*) som var en innflytelsesrik gruppe innen anglikansk kristendom og som arbeidet med en rekke sosiale spørsmål. Venn hentet unge vestfrikanere til England for der å gi dem mulighet til å lære seg et håndverk, som for eksempel bearbeidelsen av bomull og palmeolje, slik at de etter sin hjemferd til deres eget kontinent kunne bidra med ny kunnskap og næring. Venn arbeidet også for utviklingen av afrikanske produkter for å styrke vestafrikanernes mulighet til å forsere den økonomiske utvikling.

### Misjonsstrateg
De grunnsetninger som han utarbeidet som ledetråder for den kristelige misjon ble senere vidt utbredt gjennom First International Congress on World Evangelization: Henry Venn var den som utmyntet det misjonsteologiske slagordet *Self-supporting, self-governing, self-propagating*, som kan oversettes med *selvforsørgende, selvstyrt, selvutbredende*.

## Referanser
Paul-Marie Reynaud

**Paul-Marie Reynaud** (趙保祿), C.M. (født 3. desember 1854 i Sainte-Croix-en-Jarez i departementet Loire i Frankrike, død 23. februar 1926 i Kina) var katolsk misjonær og biskop i Kina. Han ble først biskop og apostolisk vikar for provinsen Zhejiang i 1884, og da vikariatet ble delt, fortsatte han fra 1910 som biskop og vikar for det østlige Zhejiang. I 1924 fikk kirkedistriktet navnet Ningbo etter sitt sentrum, byen ved samme navn.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531.
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Sousa (1647-1710) *1684
* Biskop Álvaro de Abranches e Noronha (1661-1776) *1694
* Biskop Nuno da Cunha e Ataíde (1664-1750) *1706
* Kardinal Tomás de Almeida (1670-1754) *1707
* Kardinal João Cosme da Cunha (de Nossa Senhora da Porta) (1715-1783) *1746
* Erkebiskop Francisco da Assumpção e Brito (1726-1818) *1773
* Biskop Alexandre de Gouvea (Gouveia) (1751-1808) *1783
* Biskop Cajetan Pires Pireira (1769-1838) *1806
* Biskop Joachin (Gioacchino Domenico) Salvetti (1769-1843) *1817
* Biskop Joseph-Martial Mouly, C.M. (1807-1868) *1842
* Biskop Edmond-François Guierry, C.M. (1825-1883) *1865
* Biskop Géraud Bray, C.M. (1825-1905) *1870
* Biskop * Paul-Marie Reynaud*, C.M. (1854-1926) *1884

## Referanser
Vestby videregående skole

**Vestby videregående skole** er en offentlig videregående skole i Vestby kommune i Akershus. Den ligger like utenfor sentrum i kommunesenteret Vestby.

Skolen var studiested for Fagskolen Oslo Akershus og har fortsatt opplæring for studenter tilknyttet fagskolestudier. 

Skolen ble grunnlagt i provisoriske lokaler i 1980, først med kun yrkesfaglige linjer. I 1987 ble den nye hovedbygningen åpnet, og omkring 270 elever gikk der i skoleåret 1987/1988. Det var da bare førsteårselever på skolen; i skoleåret 1989/1990 var det for første gang tre årskull og omkring 450 elever. Skolens første rektor var Georg Daaland.

Skole har også et grunnskoletilbud til ungdom som bor på barnevernsinstitusjoner i Follo.

## Referanser


## Eksterne lenker
*
Norske juniorrekorder i svømming

**Norske juniorrekorder i [[svømming]]** godkjennes offisielt fra Norges Svømmeforbund. 

En utøver konkurrerer i juniorklasse fra det året man fyller 13 år til det året man fyller 19 år. Dette vil si at i 2007 konkurrerer alle utøvere født 1989-1995 i denne klassen. 

## Gjeldende norske juniorrekorder
Sist oppdatert: 23. juli 2013
### Langbane
#### Herrer

#### Damer

### Kortbane
#### Herrer

#### Damer

## Se også
* Norske rekorder i svømming
* Nordiske rekorder i svømming
* Europeiske rekorder i svømming
* Olympiske rekorder i svømming
* Verdensrekorder i svømming

## Eksterne lenker
* Norske juniorrekorder hos medley.no
In dubio pro reo

**«In dubio pro reo»** (latin for: *I tvil for den anklagede*), også kalt **uskyldspresumsjonen**, er det grunnleggende prinsippet i enhver rettsstat om at tvil om den faktiske siden ved et eller flere av straffbarhetsvilkårene, skal komme den tiltalte til gode i straffesaker. Begrepet uskyld leder raskt tanken til en straffri tilstand, mens en presumsjon er en antakelse grunnet på sannsynlighet.

## Prinsipp

Prinsippet om at tvil om faktum skal komme tiltalte til gode, har røtter tilbake til romerretten. Prinsippet er stadfestet i Den europeiske menneskerettskonvensjon (EMK) artikkel 6.2 og FNs konvensjon om sivile og politiske rettigheter artikkel 14.2. Prinsippet er således nærmest et globalt folkerettslig pålegg til lojal etterlevelse av verdens stater.

Prinsippet innebærer også at en person skal anses som uskyldig i å ha begått en straffbar handling, inntil det er bevist at han er skyldig, og er som sådan nedfelt i menneskerettighetserklæringens artikkel 11, punkt 1:

Prinsippet skal hindre at personer dømmes for handlinger som de ikke har begått (justismord), og at uskyldige skal lide unødig.

På norsk finnes tradisjonelt og folkelig to hevdvunne formuleringer som fastholder dette prinsipp: «Enhver er uskyldig inntil det motsatte er bevist», og «tvilen skal komme tiltalte til gode».   

## Norske rettsforhold
Norge er ved to tilfeller blitt klaget inn for og dømt av Den europeiske menneskerettsdomstol (EMD) i Strasbourg for brudd uskyldspresumsjonen i EMKs artikkel 6.2. I begge tilfeller (*Hammern mot Norge* (Bjugn-saken) og *Y mot Norge* (Birgitte-saken)) ble det konstatert brudd som følge av at klagerne ved norske domstoler var idømt erstatningsansvar for handlinger som de tidligere var frikjent for i strafferettslig forstand. Dette var mulig fordi beviskravet i strafferetten er langt strengere enn i erstatningsretten. EMD kom til at det ikke var i strid med uskyldspresumsjonen å idømme klagerne erstatningsansvar selv om de var blitt frifunnet i straffesakene, men formuleringene domstolene hadde brukt da erstatningsansvaret ble idømt, var ifølge EMD egnet til å så tvil om de strafferettslige frifinnelsene.

I granskningsrapportene etter henholdsvis Liland-saken og Moen-saken ble politiet og domstolene anklaget for å ha brutt uskyldspresumpsjonen.

Norge har også fått kritikk for utstrakt bruk av varetektsfengsling i saker der skyldspørsmålet ikke er avklart.

Prinsippet er normgivende for pressens «vær varsom-plakat» (punkt 4, underpunkt 5–7), men i flere alvorlige saker er norsk presse blitt anklaget for å bryte prinsippet.

## Sivilrett
Ved tvil om sivilrettslige spørsmål er imidlertid utgangspunktet et annet: De stridende parter har som hovedregel like mye ansvar for bevisførselen, og normalt skal domstolene legge til grunn det faktum som ut ifra bevisførselen er det mest sannsynlige.

## Se også
* Bevisbyrde
* Bevisbyrderegler

## Eksterne lenker
* Uskyldspresumsjonen - presentert av advokatfirmaet RUV
Sosialistpartiet (Storbritannia)

**Sosialistpartiet** (**The Co-operative Party**) er et politisk parti i Storbritannia som springer ut fra den  kooperative bevegelsen. Partiet  stiller ikke egne kandidater til parlamentsvalg, men stiller kandidater i sammen med Det britiske arbeiderpartiet. Da partiet er en politisk arm av kooperasjonen må alle medlemmer av partiet være medlemmer av den  kooperative bevegelsen. De som ønsker å stille til valg må også være medlem av Det britiske Arbeiderpartiet. Ed Balls, som representerer partiet, ble den 28. juni 2007 skole- og barneminister i Gordon Browns nye regjering.

## Referanser


## Eksterne lenker
*
Vestby skole

**Vestby skole** er en barneskole i Vestby kommune i Akershus. Den ligger sentralt i kommunesenteret Vestby.

Skolen har elever fra 1. til 7. trinn, som fortsetter sin skolegang på Vestby ungdomsskole. Den er en fokusskole for minoritetsspråklige elever, med en egen innføringsklasse. Blant elevene dette gjelder finner man barn fra Vestby statlige mottak.

## Referanser
Risil ungdomsskole

**Risil ungdomsskole** var en ungdomsskole i Vestby kommune i Akershus. Den lå på boligfeltet Pepperstad Skog utenfor kommunesenteret Vestby.

Skolen hadde elever fra 8. til 10. trinn, som kom fra barneskolene Bjørlien, Vestby og Garder.

Høsten 2015 ble skolen erstattet av Vestby ungdomsskole og skal rives.

## Referanser
Ed Balls

**Edward Michael «Ed» Balls** (født 1967) er en britisk tidligere politiker som representerte «Labour Co-op» - en betegnelse som brukes om politikere som representerer både Labour og Co-op.

Han var parlamentsmedlem for Morley og Outwood fra 2005 til 2015, og var Shadow Chancellor of the Exchequer inntil valgnederlaget for Labour i 2015-valget. Balls var Secretary of State for Children, Schools and Families i regjeringen til Gordon Brown from 2007 til 2010.

## Utdannelse og tidlig liv
Balls er født i Norwich og utdannet ved Bawburgh Primary School i Norwich og Crossdale Drive Primary School i Keyworth Nottinghamshire. Senere gikk han ved den private gutteskolen Nottingham High School.

Videre studerte han ved Keble College i Oxford. Ved Oxford ble han fremste i sin klasse i filosofi, politikk, og samfunnsøkonomi. Senere studerte han samfunnsøkonomi ved John F. Kennedy School of Government ved Harvard University.

Balls meldte seg inn i Labour i 1983. Ved Oxford var han aktiv i skolens Labour Club.

Balls er gift med Yvette Cooper. Balls og Cooper var det første ekteparet som begge var valgt som representanter til The British Cabinet.

## Referanser


## Eksterne lenker
* 
* 
*
Zeja (by)

:*«Zeja» har [[Zeja|flere betydninger]].*

**Zeja** (russisk: Зе́я) er en by i Amur oblast i Russland. Den ligger ved elven Zeja, en sideelv til Amur, omtrent 230&nbsp;km sørøst for Tynda og 390&nbsp;km nord for Blagovesjtsjensk. Innbyggertall: 27&nbsp;400 (est. 2005), 27&nbsp;795 (folketelling 2002), 31&nbsp;955 (folketelling 1989).

Zeja ble grunnlagt i 1879 som en bosetning under navnet *Zejskij Sklad* (russisk: Зе́йский Склад, norsk; *Zejas lager*) pga. oppdagelsen av gullforekomster i elva Zejas nedslagsfelt. I 1906 ble navnet endret til *Zeja-Pristan* (russisk: Зе́я-При́стань, norsk; *Zejas havn*). I 1913 fikk byen nok en gang nytt navn, og ble denne gangen omgjort til Zeja, navnet byen innehar den dag i dag.

## Referanser


## Eksterne lenker
*
Zeja

**Zeja** har flere betydninger:

*Zeja (elv), en elv i Russland.
*Zeja (by), en by ved den ovennevnte elv.
*Zeja (satellitt), en russisk satellitt.
Stener Severin Heyerdahl

**Stener Severin Heyerdahl** (født 1. oktober 1811 i Kristiansand, død 22. november 1883 samme sted) var en norsk brigadelege og fattiglege.

Han var sønn av Andreas Jensen Heyerdahl (1757–1832) av Heyerdahl-slekten og Karen Margrethe Stenersen. Faren var kjøpmann i Kristiansand. Broren Georg Carl Buonaparte Heyerdahl var offiser i Kristiansand. Stener ble gift i Christiania den 13. juli 1846 med Valentine Egidia Sem (1826–1896) som var stiftsamtmann Niels Arntzen Sem sin datter. De fikk i alt ti barn.

Etter examen Artium i 1830 studerte han ved Det Kongelige Frederiks Universitet, fra 1833 underlege ved et koleralasarett der han selv ble rammet av flere sykdommer som forårsaket varig svekkelse. Etter cand. med. 1837 åpnet han privat praksis i fødebyen Kristiansand der det var stadige epidemier. Han ble også byens fattiglege, samt kompanikirurg ved Artilleribrigaden.

Etter en studiereise til Tyskland 1853 til 1854 ble han i 1855 bestyrer av Kristiansands Sindssygeasyl, og en kort tid, landfysikus i Bratsberg amt. Han ble så konstituert batterikirurg, og fra 1862 korpslege i Kristiansand. Fra 1868 var han brigadelege ved den Kristiansandske brigade. Han var en svært anerkjent fødselslege, og ble 9. september 1862 ridder av St. Olavs Orden «for fortjenstlig Embedsvirksomhed». Han ble i 1864 også ridder av Dannebrogordenen, etter å ha behandlet en rekke sårede etter slaget ved Helgoland. Heyerdahl engasjerte seg dessuten politisk, og satt ti år i Kristiansands bystyre.

Etter Heyerdahls død i 1883 forkynte Christianssands Tidende at «Cristianssands bedste Søn er ikke mer». Han fikk en begravelse en fyrste verdig, med sørgemarkering i hele Kristiansand, og med om lag fire tusen mennesker i gravfølget. Øverst i Kvadraturen ligger Stener Heyerdahls park og Stener Heyerdahls gate like ved.

## Referanser
Carlo Cudicini

**Carlo Cudicini** (født 6. september 1973) er en italiensk keeper som for tiden er uten klubb, hans siste klubb var Los Angeles Galaxy. Han er forøvrig sønn av den italienske keeperlegenden Fabio Cudicini, som spilte for AC Milan. Han har spilt for klubber som AC Milan og SS Lazio. Han var inntil 2009 den spilleren som hadde vært lengst i Chelsea etter John Terry.

Han var Chelsea førstevalg i to sesonger, men ble andrevalget etter den tsjekkiske målvakten Petr Cech. Han ble kjøpt for £&nbsp;160&nbsp;000.

Cuducini ble kåret til Chelseas *«Player of the year»* av fansen i 01/02-sesongen. Han ble kåret til den beste målvakten i Premier League sesongen 2002-2003 da han mottok ITV "Golden Gloves" prisen som årets beste målvakt i toppdivisjonen.

Han spilte totalt 216 kamper (210+6) for Chelsea mellom 1999 og 2009, men fikk aldri nok kamper til å bli seriemester.
I stedet var han med å vinne FA-cupen i 2000 og 2007, og Community Shield i 2000 og 2005.

Den 26. januar 2009 gikk han gratis til Tottenham Hotspur hvor han ble til 2012.

## Referanser


## Eksterne lenker
*  
* 
*  Omtale på Chelseas sider